Københavns Adresseavis, 1780-04-12
Fredagen den 14 April førstkommende, om Middagen Klokken imellem 12 og 2 Slet, bliver Lille Værløse Kroe Tredie og sidste Gang stillet til offentlig Auction, og efter de paa Auctionsstedet bekiendtgjorde Conditioner bortsolgt. Samme Gaard bestaaer i Følge Executions, og Vurderings=Forretning af 24 Februarii sidstleden, af 4 Længder, i alt 82 Fag EgeTømmer Bindingsverk, hvoraf 40 Fag Muur og 42 Fag ere klinede Vægge, Straatag med tvende Rader Tegl, overalt i Værelserne 7 Jern Bilægger Kakkelovne; et Bryggers, hvori en Maltkiølle paa 8 Tdr. og en Bagerovn; en Hauge, hvori adskillige Frugttræer, indhegnet med 34 Fag Planke= og Stakit Verk, et Vænge indhegnet med 74 Fag Stakitverk, til Gaarden ligger 9 Tdr. Hartkorn, 2 Skiepper, 1 Fierdingkar, en halv Album, Skovskyld 4 Skiepper, 1 Fierdingkar, en Album; i Jorden er nedlagt omtrent 16 Tdr. Rug, og Gaarden er asseureret for 4280 Rdlr., ligesom og Kiøberen paa ovenmeldte Jorder kan erholde kongelig Eiendoms=Skiøde, som nærmere at de trykte Placater kan erfares, hvilke forinden ere at bekomme hos Birkedommer Sundbye i Ballerup og Procurator Krammer i Kiøbenhavn i Skidenstræde Nr. 138, hos sidstbemeldte kan tillige Kiøbe=Conditionerne erfares. Onsdagen den 19 April, om Eftermiddagen Kl. imellem 1 og 3 Slet, bliver Femte og sidste Gang efter Omvurdering, ved offentlig Auction opbuden, og uden videre Auctions Holdelse absol. til den eller de Høystbydende samlet eller separatim bortsolgt. Henrich Mentzes Fallitboes tilhørende Eiendom Forhaabningsholm kaldet, med Hauge og 8 Jordlodder af Friderichsberg Hovedgaards Mark; samme Gaard bestaaer af følgende Bygninger: 1) en Hovedbygning Muur= og Bindingsverk med Tegltag 21 Fag lang; 2) en dito Koestalds Bygning med Tegl 26 Fag lang; 3, en dito Bygning med Tegl 8 Fag langt; 4) en dito teglhængt Staldbygning med Giennemkiørsel 20 Fag lang; 5. et teglhængt Skuur til Vognremiser 11 Fag lang; 6) et halve tags Svinehuus 3 Fag; 7) en teglhængt Svine=Egel, 8) et Locum; 9) i Gaarden, som er broelagt og indhegnet med 26 Fag Plankeverk, en Brønd med Pomperedskab, og 10) i Baggaarden, indhegnet med 8 Fag Plankeverk, et Hønsehuus; 11 derved en stor Frugthauge indhegnet med 63 Fag Plankeverk, deri er omtrent 100 Stkr. adskillige Frugttræer og 32 Asparger Lænder m.v., efter Vurderings Forretningen af 17 Januarii sidstleden dens Formeldning. De tilliggende Jorder bestaaer efter Opmaalings Forretningen og Chartet af 28 Februarii, samt Vurderings Forretningen af 6 Martii sidstleden i følgende Afdelinger: Parcell. No. 1, (hvorpaa Bygningerne og Haugen, er anlagt, samt dermed følger) er 62 Tdr. Udsæd eller 8 Tdr. 1 Skp. Hartkorn; No. 2 beliggende imellem Nr. 1 og Ladegaarden, er ansat for 29 Tdr. en halv Skp. Udsæd, eller 3 Tdr. 1 Skp. Hartkorn; No. 3, ligger Vesten for No. 2, og med den nordre Side støder til Ladegaards Veyen, ansat for 25 Tdr. 7 og tre fierdendeel Skp. Udsæd eller 4 Tdr. 3 Skpr. Hartkorn; No. 4 ligger imellem Nr. 3 og den gamle Kongevei, ansat for 31 Tdr. Udsæd eller 5 Tdr. Hartkorn; No. 5, beliggende i Hiørnet af gamle Kongevey og Falkoneer Aleen, er 5 Tdr. 4 og en fierdendeel Skp. Udsæd eller 6 Skpr. Hartkorn; No. 6, imellem 5 og 7 ved Alleen, er 5 Tdr. 1 Skp. Udsæd eller 7 Skpr. Hartkorn, No. 7, imellem 6 og 8 ved Alleen, er 5 Tdr. 7 Skpr. Udsæd eller 7 Skpr. Hartkorn; No. 8, beliggende i Hiørnet af Allen og Ladegaards Veyen imellem Nr. 7 og 3, er 5 Tdr. 6 Skpr. Udsæd eller 1 Td. 1 Skp. Hartkorn. Alt efter de Conditioner som paa Auctionsstædet vorder bekiendtgjorde, og forinden kan erfares hos Prokurator Palle i No. 130 paa Nyetorv. Onsdagen den 19 April førstkommende, om Eftermiddagen imellem 2 og 4 Slet, bliver ved den over Gaarden Forhaabnings holm ansatte femte Auction Tredie og sidste Gang opbuden den Henrich Mentzes Fallitboe tilhørende frie Eiendoms Jord eller Vænge, med Bygning og Hauge, beliggende imellem Friderichsberg Alle og gamle Kongevei, hvilket nu i trende Kaabler er inddeelt, for enten samlet eller særskildt til den eller de Høystbydende at bortsælges; samme bestaaer i følgende: No. i eller første Afdeling, hvorpaa staaer a) en Muur= og Bindingverks Bygning med Tegltag 5 Fag langt og 3 Fag dyb, indrettet til Beboelse og et Smede Verksted, i Værelset en Bilæggerovn, derved er Jndkiørsel af en Port; b) en stor Haugeplads indhegnet med 105 Fag Stakitter, deri anlagt en stor Hauge, hvori er omtrent 60 Asparges Lænder, samt en stor Deel adskillige Frugttræer og et Lysthuus af Bræder og Espaller, i en mindre Hauge ligeledes et Lysthuus; denne Parcel er 8 Tdr. 6 Skpr. Udsæd; Parc. No. 2, eller mellemste Afdeling, er 12 Tønder 7 Skpr. Udsæd; Parc. No. 3 bag ved Frederichsberg Tofter, (hvori er nedlagt omtrent 10 Tdr. Rugsæd), er af 8 Tdr. 1 Skp. Udsæd, alt efter de paa Auctionsstædet Forhaabningsholm bekiendtgiørende Conditioner, som forinden kan erfares hos Procurator Sr. Palle paa Nyetorv Nr. 130. Huuse og Gaarde.